b'\n_START_ARTICLE_\nRuPaul\n_START_SECTION_\nBiografia\n_START_PARAGRAPH_\nLi va posar el nom la seva mare, Ernestine "Toni" Charles, nadiua de Louisiana; el "Ru" prov\xc3\xa9 del roux, que \xc3\xa9s una salsa base pel gumbo i moltes altres sopes. Quan els seus pares es van divorciar el 1967, ell i les seves tres germanes van anar a viure amb la seva mare._NEWLINE_Amb 15 anys es va mudar a Atlanta (Ge\xc3\xb2rgia) amb la seva germana Renetta per estudiar arts esc\xc3\xa8niques. En els anys seg\xc3\xbcents, RuPaul va treballar com a m\xc3\xbasic i cineasta durant la d\xc3\xa8cada del 1980. Va participar en cinema underground, ajudant a crear la pel\xc2\xb7l\xc3\xadcula de baix pressupost Star Booty, i un \xc3\xa0lbum amb el mateix nom. A Atlanta, RuPaul actuava sovint en el Celebrity Club com a ballar\xc3\xad o amb la seva banda Wee Wee Pole. RuPaul tamb\xc3\xa9 actuava com a cantant de suport a Glean Meadmore juntament amb la drag queen Vaginal Davis. La primera exposici\xc3\xb3 nacional de RuPaul als Estats Units va ser el 1989, amb un paper d\'extra ballar\xc3\xad en el videoclip "Love Shack" per The B-52\'s._NEWLINE_A principis de la d\xc3\xa8cada del 1990, RuPaul va treballar en l\'escena nocturna de Ge\xc3\xb2rgia i era conegut pel seu nom complet. Inicialment participant en espectacles d\'estil genderbender, RuPaul va actuar en solitari i en col\xc2\xb7laboraci\xc3\xb3 amb altres bandes en molts clubs de Nova York, el m\xc3\xa9s notable va ser el Pyramid Club. Va actuar davant la drag queen de Nova York Mona Foote (Nashom Benjamin) en l\'espectacle par\xc3\xb2dia de ci\xc3\xa8ncia-ficci\xc3\xb3 My Pet Homo, escrit i dirigit per John Michael Johnson per Cooper Square Productions. Va apar\xc3\xa8ixer durant molts anys en el festival drag anual Wigstock i va apar\xc3\xa8ixer en el documental Wigstock: The Film. En els anys 90, RuPaul era conegut en el Regne Unit per les seves aparicions en la s\xc3\xa8rie del Channel 4 Manhattan Cable, una s\xc3\xa8rie setmanal produ\xc3\xafda per World of Wonder i presentada pel estatunidenc Laurie Pike en el sistema de televisi\xc3\xb3 p\xc3\xbablica de Nova York.\n_START_SECTION_\n1993\xe2\x80\x931997\n_START_PARAGRAPH_\nEl 1993 va gravar l\'\xc3\xa0lbum de g\xc3\xa8nere dance Supermodel of the World. Va ser dif\xc3\xb3s a trav\xc3\xa9s del segell discogr\xc3\xa0fic Tommy Boy, sent la can\xc3\xa7\xc3\xb3 "Supermodel (You Better Work)", escollida per ser llan\xc3\xa7ada com a primer senzill. La can\xc3\xa7\xc3\xb3 va aconseguir la posici\xc3\xb3 #45 del llistat Hot 100 de Billboard i la posici\xc3\xb3 #39 del llistat UK Singles Chart._NEWLINE_RuPaul va signar un contracte com a model amb MAC Cosmetics, convertint-se asi en la primera supermodel drag queen. A m\xc3\xa9s va llan\xc3\xa7ar la seva autobiografia Lettin\' It All Hang Out._NEWLINE_El 1996 va iniciar el seu propi programa d\'entrevistes transm\xc3\xa8s per VH1, anomenat The RuPaul Show, entrevistant a una gran varietat d\'artistes i celebritats. Diana Ross, Nirvana, Duran Duran, Pat Benatar, Mary J. Blige, Bea Arthur, Dionne Warwick, Cyndi Lauper, Olivia Newton-John, Beenie Man, Pete Burns, Bow Wow Wow, i els Backstreet Boys van ser notables convidats._NEWLINE_Aquest mateix any va llan\xc3\xa7ar el seu segon \xc3\xa0lbum, Fox Lady, aquesta vegada sota el segell discogr\xc3\xa0fic Rhino Records. Malgrat la seva creixent popularitat, el disc no va aconseguir entrar al llistat Billboard 200. No obstant aix\xc3\xb2, el primer senzill Snapshot va ser tot un \xc3\xa8xit en els clubs, aconseguint asi la 4a posici\xc3\xb3 en el llistat Dance Club Songs de Billboard.\n_START_SECTION_\n2004\xe2\x80\x93present\n_START_PARAGRAPH_\nEl 2004 va llan\xc3\xa7ar el seu quart \xc3\xa0lbum. Red Hot. Malgrat la seva aparent insatisfacci\xc3\xb3 amb el llan\xc3\xa7ament, Red Hot va marcar el retorn de RuPaul a les llistes de popularitat en els Estats Units amb el seu primer senzill Looking Good, Feeling Gorgeous que va aconseguir la posici\xc3\xb3 #2 en el llistat Dance Club Songs de Billboard._NEWLINE_El 2006 va llan\xc3\xa7ar ReWorked, el seu primer \xc3\xa0lbum de mescles i cinqu\xc3\xa8 de la seva propietat._NEWLINE_A mitjans de 2008, va comen\xc3\xa7ar a produir RuPaul\'s Drag Race, un programa de telerrealitat i concursos transm\xc3\xa8s per Logo a partir de febrer de 2009. El programa t\xc3\xa9 diverses drag queens competint per ser triades per RuPaul i un panell de jutges com la "Seg\xc3\xbcent Superestrella Drag estatunidenca"._NEWLINE_Al mar\xc3\xa7 de 2009, va llan\xc3\xa7ar l\'\xc3\xa0lbum Champion. L\'\xc3\xa0lbum va aconseguir la posici\xc3\xb3 #12 en el llistat Dance/Electronic Albums i la posici\xc3\xb3 #26 en el llistat Top Heatseekersde de Billboard.\n_START_SECTION_\nVida personal\n_START_PARAGRAPH_\nRuPaul ha estat al costat del seu prom\xc3\xa8s australi\xc3\xa0, Georges LeBar, des de 1994, quan tots dos es van con\xc3\xa8ixer en el club nocturn Limelight de la Ciutat de Nova York. Van contreure matrimoni el gener de 2017.'